It-Tnejn tal-ġimgħa li għaddiet spiċċajt naqra l-ktieb ħħ rumanz ta' Pawlu Mifsud. Dan il-ktieb qlajtu għal għeluq snini s-sena l-oħra u llum ta' tnax-il sena ddeċidejt li naqrah. Il-Protagonist ewlieni tar-rumanz huwa Joe, l-ikbar fost tlett aħwa tas-Sur Lorenz. Huwa għandu tmien snin u fl-istorja jidher bħala protagonist sensittiv li mingħajru l-istorja togħtor. Joe huwa tfajjel ubbidjenti u kwiet li lanqas tiġih f'rasu li jigdeb. Huwa għandu xagħru iswed tuta u għajnejh koħol. L-ikbar għadu tiegħu jismu Kikku l-Kiefer, li huwa l-uniku antagonist fl-istorja kollha. Anke minn ismu tista' tinduna! Il-kittieb jiddeskrivih bħala "żagħżugħ miġnun, xurban u injurant". Għajnejh ileqqu għad-deheb u allura mhux l-ewwel darba li għamel xi serqa kbira. Xena li vera għoġbitni tinsab fl-aħħar kapitlu fejn Kikku l-Kiefer instab ħati li ilu jisraq min-nies ta' Ħal Kappar għal erba' snin sħaħ. Filwaqt li fl-ewwel kapitlu tinsab l-aktar xena ta' qsim il-qalb, meta omm Joe mietet f'għeluq sninu. Imma xi trid tagħmel, kollox għandu l-ħażin tiegħu u t-tajjeb tiegħu. Dan huwa rumanz eċċellenti u nista' ngħid li huwa wieħed mill-kapolavuri ta' Pawlu Mifsud. Dan il-ktieb huwa addattat kemm għat-tfal kif ukoll għaż-żgħażagħ. Jien nissuġġerixxi li taqrawh għax huwa ktieb li jħallik b'kurżità sal-aħħar u ma tkunx tista' tieqaf taqrah sa ma' tlestih kollu, hekk kif ġara lili.
Serafin is-Saħħar – Andre Mifsud 8B